หนูเป็นตากุ้งยิงในเปลือกตามาประมาณ6วันแล้วคะแรกๆคือบวมและเจ็บมากแต่2วันที่ผ่านมานี้หนูไม่ค่อยเจ็บเลยแต่ใต้ตาของหนูมันเป็นก้อนเเข็งๆ หนูต้องรักษาแบบไหนคะกินยารอให้มันหายหรือหนูต้องไปผ่าคะ เพราะหนูเป็นครั้งแรก หนูกังวลมากเลย
สวัสดีค่ะ ก้อนแข็งๆ ในเปลือกตา แบ่งออกเป็น1.ตากุ้งยิง(sty, hordeolum)เป็นการอักเสบบริเวณขอบเปลือกตา ที่เกิดจากการติดเชื้อแบคทีเรีย ทำให้เห็นเป็นตุ่มนูนบวมเล็ก ๆ คล้ายสิว หรือเป็นหัวหนอง อาจเกิดขึ้นที่เปลือกตาด้านนอกหรือด้านใน อาการนอกจากเห็นตุ่มนูนแล้ว จะมีอาการปวดและเจ็บ เปลือกตาบวม แดง เคืองตา ตาแดง น้ำตาไหล มีขี้ตามากสำหรับการรรักษา หากมีแค่อาการเจ็บ ยังไม่เป็นตุ่มนูน หรือบวมเล็กน้อย ให้ใช้การใช้ประคบอุ่น นานประมาณ 10-15 นาที วันละ 3 -4 ครั้ง และนวดเบาๆ หากมีขี้ตา ควรเช็ดทำความสะอาดขอบตาด้วยสำลีชุบน้ำอุ่นสะอาด บางคนอาจหายได้เองในเวลา 1 - 2 สัปดาห์ ถ้าอาการไม่ดีขึ้น เกิดเป็นก้อนนูนชัดเจน หรือเป็นหัวหนอง ควรพบแพทย์เพื่อรักษาโดยการทานยาปฏิชีวนะและผ่าระบายหนองออก2. กุ้งยิงเรื้อรัง (chalazion)เป็นการอักเสบเรื้อรังที่ไม่มีการติดเชื้อของต่อมบริเวณเปลือกตา จะทำให้คลำได้เป็นเม็ด หรือเป็นตุ่ม บริเวณเปลือกตา ไม่มีอาการเจ็บปวด ตาไม่แดงอาจทำให้รู้สึกระคายเคืองเหมือนมีก้อนกลิ้งไปมาในตาหากเป็นกุ้งยิงเรื้อรัง บางรายอาจหายไปได้เองในเวลาประมาณ 2 - 3 สัปดาห์ การประคบเปลือกตาด้วยน้ำอุ่นบ่อยๆ จะทำให้หายเร็วขึ้น และให้พยายามรักษาความสะอาดบริเวณใบหน้า และเปลือกตา หากมีขี้ตา มีสะเก็ดบริเวณโคนขนตา ควรเช็ดออกด้วยน้ำสะอาด หากมีการติดเชื้อแทรกซ้อน คือตุ่มบวมมากขึ้น มีอาการเจ็บ ปวด เป็นหัวหนอง คล้ายตากุ้งยิง ควรไปพบแพทย์เพื่อรักษาสำหรับในกรณีของ ที่เพิ่งเป็นมา 6 วันนั้น แนะนำให้ลองใช้น้ำอุ่นประคบบ่อยๆ ไปก่อนค่ะ และเช็ดทำความสะอาดเปลือกตาให้สะอาด งดใช้เครื่องสำอางและครีมทาบริเวณตา หลีกเลี่ยงการไปแกะหรือเกา หากปฏิบัติไปแล้วต่อเนื่อง 3-5 วัน ยังคงพบเป็นก้อนนูน หรือกลับมามีเปลือกตาบวมและเจ็บอีก ควรไปพบแพทย์ค่ะ